સૌરાષ્ટ્રના પાટનગર સમા રાજકોટમાં આવેલી સિવિલ હોસ્પિટલમાં હજારો દર્દીઓ આવતા હોય વ્યવસ્થા વધારવાની જગ્યાએ તંત્રના પાપે અવ્યવસ્થામાં વધારો થઇ રહ્યો હોવાનો ઘાટ સર્જાયો છે. અવાર નવાર ઉઠતી ફરિયાદને પરિણામે એક ધારાસભ્ય અરવિંદ રૈયાણી, ગોવિંદ પટેલ અને લાખાભાઇ સાગઠીયાએ સિવિલ હોસ્પિટલનાં મોટાભાગના વોર્ડમાં ‘જાત’ તપાસ કરી દર્દીઓને પડતી મુશકેલીઓથી વાકેફ થયા હતા. આ સમયે અનેક વોર્ડમાં અમુક સમસ્યાઓને લઇને અવાર નવાર સુપ્રિન્ટેન્ડન્ટને રજૂઆત કરાઈ હોવા છતાં ઉકેલ ન આવતાં મેડીકલ સ્ટાફે ધારાસભ્યો સમક્ષ રોષ ઠાલવ્યો હતો.